2.pielikums

TEHNISKĀ SPECIFIKĀCIJA

1. Būvniecību veikt pamatojoties uz SIA „PBT” izstrādātajiem būvprojektiem:

1.LOTĒ:

- „ Autoceļa 6250A002 "Krasti ‐ Jātnieki" pārbūve”, būvatļauju Nr. BIS/BV-4.5-2016-593 (2422/8.6.1.) izdota 02.12.2016. un nolikuma pielikuma tāmēs dotajiem darbu apjomiem;

- „ Autoceļa 6264A002 "Kazdanga ‐ Sermīte" pārbūve”, būvatļauju Nr. BIS/BV-4.5-2016-599 (2415/8.6.1) izdota 02.12.2016. un nolikuma pielikuma tāmēs dotajiem darbu apjomiem;

- „ Autoceļa 6292A002 "Ķoniņi - Austrumi" pārbūve”, būvatļauju Nr. BIS/BV-4.5-2016-597 (2417/8.6.1.) izdota 02.12.2016. un nolikuma pielikuma tāmēs dotajiem darbu apjomiem;

2.LOTĒ:

- „ Autoceļa 6292A003 "Turlava ‐ Snēpele" pārbūve”, būvatļauju Nr. BIS/BV-4.5-2016-646 (2437/8.6.1.) izdota 09.12.2016. un nolikuma pielikuma tāmēs dotajiem darbu apjomiem;

- „ Autoceļa 6274A001 "Pelči ‐ Snēpele" pārbūve”, būvatļauju Nr. BIS/BV-4.5-2016-649 (2435/8.6.1.) izdota 12.12.2016. un nolikuma pielikuma tāmēs dotajiem darbu apjomiem;

- „ Autoceļa 6290C002 "Lējēji ‐ Lejasāzeri ‐ Liekne" pārbūve”, būvatļauju Nr. BIS/BV-4.5-2016-594 izdota 02.12.2016. un nolikuma pielikuma tāmēs dotajiem darbu apjomiem;

3.LOTĒ:

- „ Autoceļa 6260A002 "Muižarāji ‐ Birztalas" pārbūve”, būvatļauju Nr. BIS/BV-4.5-2016-647 (2438/8.6.1) izdota 11.12.2016. un nolikuma pielikuma tāmēs dotajiem darbu apjomiem;

- „Autoceļa 6250A002 "Stangoņu ceļš" pārbūve”, būvatļauju Nr. BIS/BV-4.5-2016-645 (2436/8.6.1.) izdota 09.12.2016. un nolikuma pielikuma tāmēs dotajiem darbu apjomiem;

- „Autoceļa 6260 "Dzirnavu ceļš" pārbūve”, būvatļauju Nr. BIS/BV-4.5.-2016-643 (2431/8.6.1.) izdota 22.04.2015. un nolikuma pielikuma tāmēs dotajiem darbu apjomiem;

- „ Autoceļa 6272B007 "Atmiņas ‐ Vecā skola ‐ Ūšas" pārbūve”, būvatļauju Nr. BIS/BV-4.5.-2016-642 (2430/8.6.1.) izdota 09.12.2016. un nolikuma pielikuma tāmēs dotajiem darbu apjomiem;

4.LOTĒ:

- „ Autoceļa 6280B012 "Kuldīgas vecais ceļš" pārbūve”, būvatļauju Nr. BIS/BV-4.5-2016-595 (2419/8.6.1.) izdota 02.12.2016. un nolikuma pielikuma tāmēs dotajiem darbu apjomiem;

- „ Autoceļa 6284A007 "Ventas ciemats ‐ Misiņkalni" pārbūve”, būvatļauju Nr. BIS/BV-4.5-2016-644 (2432/8.6.1.) izdota 09.12.2016. un nolikuma pielikuma tāmēs dotajiem darbu apjomiem;

- „ Autoceļa 6284 "Darbnīcu ceļš" pārbūve”, būvatļauju Nr. BIS/BV-4.5-2016-641 (2434/8.6.1.) izdota 09.12.2016. un nolikuma pielikuma tāmēs dotajiem darbu apjomiem;

- „ Autoceļa 6296A004 "Brīvnieki ‐ Akmentiņi ‐ Veiķenieki" pārbūve”, būvatļauju Nr. BIS/BV-4.5-2016-598 (2414/8.6.1) izdota 02.12.2016. un nolikuma pielikuma tāmēs dotajiem darbu apjomiem.

1. Lai Pretendents sava finanšu piedāvājuma sagatavošanā varētu ievērtēt visas ar būvniecību saistītās izmaksas, Pretendentam ir tiesības pirms piedāvājuma iesniegšanas veikt objekta apsekošanu, par ko jāiesniedz apliecinājums atbilstoši Nolikumā paredzētajai formai. Ja Pretendents uzskata, ka objekta apsekošana pirms piedāvājuma iesniegšanas nav nepieciešama, tad objekta apsekošanas apliecinājums nav jāiesniedz, un tā neiesniegšana netiks vērtēta kā piedāvājumu noraidīšanas pamats.
2. Ieinteresētais piegādātājs par jebkuriem konstatētajiem papildus darbu apjomiem rakstiski informē pasūtītāju Nolikumā noteiktajā termiņā. Tādā gadījumā pretendentu pienākums ir sagatavot piedāvājumu atbilstoši pasūtītāja veiktajiem norādījumiem pie iepirkuma dokumentācijas, ja tādi tiks publicēti.
3. Ja ieinteresētajam piegādātājam, izskatot tehnisko dokumentāciju un apsekojot objektu, ir nepieciešama papildus informācija par tehniskajiem risinājumiem objektā un darbu apjomiem, šo informāciju nepieciešams pieprasīt Nolikumā noteiktā kārtībā.
4. Piedāvājumā jāietver visi iespējamie izdevumi, lai pilnībā veiktu visus būvprojektā un apjomos paredzētos darbus un izpildītu minētās prasības, kā arī jāparedz visi iespējamie riski saistībā ar iespējamo izdevumu palielināšanos.
5. Pretendentam piedāvājuma cenā jāietver visi izdevumi, kuri saistīti ar darba organizēšanu būvobjektā (piemēram, iedzīvotāju informēšana ar preses un, ja nepieciešams, ar radio un TV starpniecību par būvdarbu gaitu un izmaiņām transporta kustībā, būvobjekta nožogošana un apgaismošana, pagaidu ceļa zīmju uzstādīšana, būvdarbu nodrošināšanai nepieciešamā elektrības un ūdens patēriņa apmaksa un tamlīdzīgi).
6. Iepirkuma uzvarētājam pirms darbu uzsākšanas jābūt noslēgtam līgumam par būvgružu izvešanu. Līgumu kopijas jāiesniedz pasūtītājam.
7. Pirms būvdarbu uzsākšanas iepirkuma uzvarētājam jāiesniedz paziņojums Valsts darba inspekcijai par darbu uzsākšanu objektā. Paziņojuma kopija jāiesniedz Pasūtītājam.
8. Pretendentam finanšu piedāvājuma cenā jāiekļauj visas izmaksas, kuras saistītas ar objekta nodošanas ekspluatācijā dokumentācijas sagatavošanu:
   * + - izbūvēto komunikāciju un segumu izpilduzmērījumu sagatavošanas izmaksas gan papīra izdruku, gan digitālā (CD) formātā;
9. Organizējot būvdarbus Iepirkuma uzvarētājam, jāņem vērā, ka zemes rakšanas darbu laikā atklājoties jaunām kultūrvēsturiskām liecībām, darbi pārtraucami un par atklājumiem nekavējoties jāziņo Pasūtītājam un Valsts Kultūras pieminekļu aizsardzības inspekcijai. Iepirkuma uzvarētājam jārespektē un vajadzības gadījumā jāpārorganizē darbi, ja nepieciešama dziļāka arheoloģiskā izpēte. Pretendentam šis faktors un ar to saistītie riski (laika un resursu) jāņem vērā, sastādot darbu kalendāro grafiku un cenu piedāvājumu.
10. Pretendentam finanšu piedāvājuma cenā jāiekļauj visas izmaksas, kuras saistītas ar arheoloģisko uzraudzību un tās atskaites sagatavošanu, ja rodas tāda nepieciešamība, atklājoties jaunām kultūrvēsturiskām liecībām.
11. Tāmēs piedāvātajām izmaksu pozīcijām jābūt fiksētām uz visu Līguma izpildes laiku un tās nedrīkst pārrēķināt, izņemot Līgumā paredzētos gadījumos. Pretendentam nosakot piedāvājuma cenu, jāiekļauj paredzamais būvniecības izmaksu pieaugums visā Līguma izpildes laikā. Pretendents ir atbildīgs par kļūdām piedāvājumā, kas radušās, nepareizi saprotot vai interpretējot Būvprojektā noteiktās prasības. Visi apjomi, kuri doti Būvprojektā, pretendentam ir jāpārbauda, un pēc piedāvājuma iesniegšanas pretendents nevar atsaukties uz nepilnīgu Būvprojektu.
12. Pretendentam jāņem vērā, ka gadījumā, ja ar Iepirkuma uzvarētāju tiks noslēgts būvniecības līgums, tad pēc būvniecības līguma noslēgšanas būs pasūtītājam jāiesniedz visa nepieciešamā dokumentācija darbu uzsākšanai objektā:

* apdrošinātāja izsniegtu būvuzņēmēja civiltiesiskās atbildības obligātās apdrošināšanas polises kopija;
* ar pasūtītāju un Kuldīgas novada Domes Būvniecības komisiju saskaņotu darba organizēšanas shēmu, kas iekļauta Darba veikšanas projektā, kurā jābūt arī vispārējam vides aizsardzības plāna aprakstam ar informāciju par iespējamo negatīvo ietekmi uz vidi, kas saistīta ar būvdarbu veikšanu tieši iepirkuma objektā, un attiecīgajām aktivitātēm situācijas novēršanai, ko veiks Ģenerāluzņēmējs, tajā skaitā, būvgružu un citu atkritumu likvidēšanu, norādot konkrētas būvgružu krautņu vietas.
* ar pasūtītāju un AS „Latvijas valsts ceļi” saskaņota transporta organizācijas shēma;
* būvuzņēmēja iesnieguma kopija Valsts Darba inspekcijai par darbu uzsākšanu objektā;
* līguma par būvgružu novietošanu uz visu būvniecības laiku kopija;
* ģenerāluzņēmēja un apakšuzņēmēju (ja tādus paredzēts piesaistīt) būvkomersanta reģistrācijas apliecību kopijas;
* atbildīgā būvdarbu vadītāja saistību raksts;
* rīkojumi par atbildīgo par darba drošību, elektrodrošību un ugunsdrošību nozīmēšanu objektā;
* būvprakses sertifikāts (ja attiecināms) un/vai citu kvalifikāciju apliecinošo dokumentu kopijas.

1. Pirms darbu uzsākšanas jāveic iedzīvotāju informēšana ar vietējās preses starpniecību (ja nepieciešams arī ar radio vai TV palīdzību) par būvdarbu termiņiem objekta būvniecības laikā.
2. Iepirkuma uzvarētājam jāveic būvobjekta nožogošana atbilstoši Darba drošības noteikumiem un jānodrošina satiksmes drošība un iedzīvotāju drošība būvniecības laikā.
3. Iepirkuma uzvarētājs regulāri plāno ar pasūtītāju darba sanāksmes objektā vai Kuldīgas novada pašvaldības telpās, kuru laikā atskaitās par padarīto, kā arī nekavējoties informē pasūtītāju par iespējamām problēmām būvniecības procesā. Sapulces vada un protokolē būvuzraugs. Sapulcēm jānotiek ne retāk kā reizi divās nedēļās. Par sapulču norises vietu un laiku pasūtītājs ar iepirkuma uzvarētāju vienojas atsevišķi.
4. Pēc līguma noslēgšanas pasūtītājs uz būvniecības laiku līdz objekta nodošanai ekspluatācijā nodod iepirkuma uzvarētājam objektu (darba fronti), parakstot attiecīgo aktu.
5. Katru mēnesi līguma izpildes laikā iepirkuma uzvarētājam par veikto darbu apjomu jāiesniedz būvuzrauga pārbaudīti un ar parakstu apliecināti būvdarbu izpildes akti, kuriem pilnībā jābūt atbilstošiem ar pretendenta iepirkumā iesniegtajiem finanšu piedāvājuma darbu apjomiem.
6. Darbu uzsākšanas un pabeigšanas termiņi jāparedz saskaņā ar Darbu izpildes (kalendāro) grafiku. Vajadzības gadījumā pie līguma noslēgšanas iepirkuma uzvarētājam jāprecizē Darbu izpildes grafiks.
7. Būvdarbi objektā jāveic un būvobjekts jānodod ekspluatācijā atbilstoši Latvijā spēkā esošajiem normatīvajiem aktiem.
8. Pēc būvdarbu pabeigšanas iepirkuma uzvarētājam jāiesniedz pasūtītājam:

* rakstisks paziņojums par būvdarbu pabeigšanu objektā;
* tehniskā dokumentācija:
  + segto darbu akti;
  + būvmateriālu ekspluatācijas īpašību deklarācijas;
  + izbūvēto/rekonstruēto inženierkomunikāciju un segumu izpilduzmērījumi gan papīra izdrukas, gan digitālā (CD) formātā.

1. Visa tehniskā dokumentācija jāsagatavo 3 (trīs) eksemplāros – divi pasūtītājam, viens – būvuzņēmējam.
2. Visa ar būvdarbu pabeigšanu saistītā dokumentācija Iepirkuma uzvarētājam jānodod un jāsaskaņo ar pasūtītāju savlaicīgi, pirms plānotā objekta nodošanas termiņa.
3. 5 darba dienu laikā pēc rakstiskā paziņojuma par būvdarbu pabeigšanu Pasūtītājs sasauc darba komisiju (piedalās pasūtītāja pārstāvji, būvuzraugs, būvuzņēmēja pārstāvji), lai apsekotu objektu, novērtētu darbu kvalitāti un atbilstību Līgumā ietvertajiem nosacījumiem. Ja tiek konstatēti defekti, darba komisija sagatavo defektu aktu un nosaka to likvidācijas un atkārtotas darba komisijas sasaukšanas termiņus.
4. Pēc darba komisijas pozitīva atzinuma par veiktajiem darbiem objektā, ģenerāluzņēmējs iesniedz pasūtītājam nodošanas-pieņemšanas aktu, kurā ir uzrādītas objekta būvdarbu izmaksas un garantijas termiņš, kā arī iesniedz apliecinājumu par objekta gatavību ekspluatācijai un visu objekta izpilddokumentāciju.
5. Pretendents nes pilnu materiālo atbildību par trešajām personām nodarītajiem zaudējumiem.
6. Ja iepirkuma uzvarētāja vainas dēļ ir nepieciešams darba izpildes laika pagarinājums būvniecībai objektā, iepirkuma uzvarētājam ir jāsedz izmaksas, kas saistītas ar autoruzraudzību un būvuzraudzību objektā termiņa pagarinājuma laikā.
7. Gadījumā, ja tehniskajā projektā ir norādīts izmantojamo materiālu / tehnoloģiju / aprīkojumu ražotājs vai materiāla / tehnoloģijas / aprīkojuma tips, tā mērķis ir bijis tikai konkrēti specificēt tehniskos parametrus.

Pretendentam ir tiesības iekļaut piedāvājumā Konkursa dokumentācijā un Būvprojektā norādītos vai ekvivalentus materiālus, standartus, iekārtas un izstrādājumus, attiecīgajā izvērstās tāmes pozīcijā norādot apzīmējumu „EKVIVALENTS” un aprakstot ekvivalenta īpašības Konkursa nolikuma 1.pielikumā dotajā 7.formas veidnē. Ekvivalentu atbilstību Būvprojekta un Nolikuma prasībām jāpierāda ar materiālu, iekārtu un konstrukciju ražotāju deklarācijām, sertifikātiem vai testēšanas pārskatiem, standartu aprakstiem.

1. Iepirkuma uzvarētājam papildus jāievērtē, ka būvdarbu apjomos norādīto darbu izpilde, izstrādājumu uzstādīšana un iekārtu montāža ietver pilnu darba ciklu līdz attiecīgās detaļas, mezgla, izstrādājuma vai iekārtas gatavībai pilnīgai ekspluatācijai, ietverot visus materiālus un izstrādājumus, kas tehnoloģiski nepieciešami attiecīgā būves elementa, vai iekārtas drošai ekspluatācijai atbilstoši būvnormatīvu un ekspluatācijas noteikumu prasībām un ietverot visus nepieciešamos būvdarbus konkrēta darba izpildei, kā arī jāievērtē, ka:

* būvdarbi jāveic apdzīvotā teritorijā, iespējami mazāk traucējot iedzīvotājus, un pasūtītājs, sadarbībā ar Būvuzņēmēju, veiks esošās teritorijas apsekošanu darbu izpildes laikā
* pirms būvdarbu uzsākšanas būvuzņēmējam obligāti jāveic objekta un objektam blakus pieguļošo īpašumu, it sevišķi būvju, fotofiksācijas;

1. Atgūstamie materiāli, ja tādi rodas demontāžas laikā, Pasūtītājam jāuzrāda, sagatavojot pieņemšanas-nodošanas aktu par lietderīgajiem materiāliem, kurus Pretendentam par saviem līdzekļiem jānogādā Pasūtītāja norādītajā vietā, t.i., izmaksās paredzēt nojaukto vai demontēto konstrukciju- caurtekas, šķembu maisījums, frēzmateriāls, liekās grunts, būvgružu, tai skaitā, nozāģēto koku un citu materiālu savākšanu un transportēšanu uz Pasūtītāja norādītu vietu Kuldīgas novada teritorijā. Pasūtītājs izvērtēs demontēto materiālu pielietojumu būvniecības laikā. Nevērtīgo materiālu transportēšana jāveic uz atkritumu izgāztuvi.
2. Būvdarbus paredzēts veikt, nodrošinot preču piegādes un klientu piekļuves iespējas uzņēmumiem būvobjekta teritorijā. Transporta kustība organizējama pa blakus esošajām ielām. Būvuzņēmējam visā būvniecības darbu veikšanas laikā jānodrošina iedzīvotāju, kā arī specdienestu (VUGD, neatliekamā medicīniskā palīdzība, komunālais dienests), piekļūšana īpašumiem, kuru pievienojumi atrodas būvlaukumā.
3. Galveno būvmateriālu sarakstā un pie šī saraksta pievienotie materiālu atbilstības un nepieciešamā apjoma pieejamības apliecinājuma dokumentiem.
4. Sagatavojot piedāvājumu pretendentam, jāņem vērā, ka:

* Objekta „ Autoceļa 6264A002 "Kazdanga ‐ Sermīte" pārbūve” uzsākšanai saskaņā ar Būvniecības komisijas sēdes protokolu (skat. pielikumā) nepieciešama publiskā koku ciršanas apspriešana. Būvuzņēmējam pēc ceļa trases nospraušanas precizēt cērtamos kokus un saņemt koku ciršanas atļauju.

Pielikumā: Projekta dokumentācija (apliecinājuma kartes).